AQShda samolyot odamni urib ketdi

Amerikaning (Texas shtati) Ostin shahrida qo`nayotgan samolyot aeroportning uchish-qo`nish yo`lagida odamni urib ketdi. Bu haqda xabar.uz yozmoqda.
«Ostin Bergstrom xalqaro aeroporti kechqurun 17R uchish-qo`nish yo`lagida qo`nayotgan samolyot odamni urib ketganidan va uning halok bo`lganidan xabardor», — deya ma`lum qildi aeroport «Twitter»da.
Keyingi bayonotga ko`ra, «Southwest Airlines» aviakompaniyasiga qarashli samolyot uchuvchisi uchish-qo`nish yo`lagida begona odamni payqagan va bu haqda dispetcherni ogohlantirgan. Shundan so`ng aeroport vakillari voqea joyiga etib borishgan. Lekin kech bo`lgandi. Ular uchish-qo`nish yo`lagida hodisa qurboniga duch kelishgan. Aeroportga etib kelgan qutqaruv xizmati xodimlari erkakning vafot etganini aniqlashgan.
Halokat oqibatida uchish-qo`nish yo`lagi yopilgan. Ammo tez orada ish tartibi tiklanishi zarur, deyiladi aeroport xabarida. Tekshiruv ishlari Ostin polisiyasi tomonidan olib borilmoqda.